Ko će, osim Martića i  Ojdanića, narednih dana otići u Hag?  22/4/02 - 2002-04-22
Rok istice u ponedjeljak u ponoc: Ko ce dobrovoljno u Hag?
Savezno ministarstvo pravde odlučilo je da za 12 časova produži rok dat haškim optuženicima da se prijave kako bi dobili tretman dobrovoljne predaje. Otud umesto obećanog spiska optuženih, koji su se odlučili da se odazovu pozivu Savezne vlade da pod njemim okriljem otputuju u Den Haag, što im daje šansu da na slobodi dočekaju sudjenje, do javnosti je danas stigla izjava ministra Sava Markovića da rok za prijavu traje čitav ponedeljak - do ponoći, dakle, a ne do podne, kako je ranije bilo rečeno. Kao i da su nastavljeni pregovori sa pojedinim optuženicima. Prema onome što je poznato, genaralu Ojadaniću, koji je sam objavio da ide u Den Haag, prvi će se, izgleda, pridružiti bivši predsednik takozvane Republike Srpske Krajine Milan Martić. Njegov advokat Strahinja Kastratović predao je Saveznom ministratvu pravde izjavu svog klijenta da se odlučio je da se prijavi "svojoj državi”, i preko nje da ode u Haag. U po rečima Kastratovića Martić kaže da se na taj korak odlučio da bi čitavom svetu obelodanio kako se“branio Srpski narod u Hrvatskoj.” Najzad, Beogradom kruži vest da se penzionisani general Mile Mrkšić, jedna od bivših oficira JNA iz takozvane vukovarske trojke, takodje odazvao apelu jugoslovenske vlade. Nikola Šainović, bivši potpredsednik Savezne vlade, objavio je da će poštovati zakon i odazvati se sudskom pozivu - kad mu bude uručen. Pozivi će, kako je ministarstvo saopštilo, krenuće po isteku roka za doborovoljnu predaju. Dakle, sutra - u utorak.